L 273/22
BG
Официален вестник на Европейския съюз
21.10.2022 г.
РЕШЕНИЕ (ЕС) 2022/1995 НА СЪВЕТА от 17 октомври 2022 година за назначаване на трима представители на държави членки за членове и заместник-членове в управителния съвет на Европейския орган за безопасност на храните
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него, като взе предвид кандидатурите, представени на Съвета от България, Чехия и Ирландия, като има предвид, че: (1)
От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните (ЕОБХ).
Абсолютно необходимо е също да се гарантира сътрудничеството на ЕОБХ с държавите членки.
(2)
Съгласно изискванията на член 25, параграф 1 от Регламент (ЕО) No 178/2002 всяка държава членка номинира по един член и един заместник-член на управителния съвет на ЕОБХ.
Така номинираните членове и заместник-членове се назначават от Съвета за срок от четири години, който може да бъде подновен, и имат право на глас.
(3)
С решението си от 7 април 2022 г. (2) Съветът назначи представители на държавите членки за членове и заместникчленове на управителния съвет на ЕОБХ за периода от 1 юли 2022 г. до 30 юни 2026 г.
(4)
На 1 май 2022 г. почина г-н Георги ГЕОРГИЕВ, член от България.
(5)
С писмо от 23 август 2022 г. г-жа Patricia REILLY, заместник-член от Ирландия, подаде оставката си.
(6)
С писмо от 15 септември 2022 г. г-жа Jitka GÖTZOVÁ, заместник-член от Чехия, подаде оставката си.
(7)
Поради това следва да бъдат назначени трима нови представители, които да изпълняват функциите си за остатъка от мандата на техните предшественици.
(8)
Представителите, номинирани от България, Чехия и Ирландия, имат подходящ и богат опит и експертни познания относно законодателството и политиката в областта на хранителната верига, включително оценката на риска, както и в областта на управленските, административните, финансовите и правните въпроси.
Поради това тяхното назначаване гарантира в рамките на управителния съвет на ЕОБХ най-високите стандарти за компетентност и най-широкия наличен опит в тази област,
ПРИЕ НАСТОЯЩОТО РЕШЕНИЕ:
Член 1 Назначава се за член на управителния съвет на Европейския орган за безопасност на храните до 30 юни 2026 г.: — г-н Койчо КОЕВ (България).
(1) ОВ L 31, 1.2.2002 г., стр. 1.
(2) Решение на Съвета от 7 април 2022 г. за назначаване на представители на държавите членки за членове и заместници в управителния съвет на Европейския орган за безопасност на храните (ОВ C 159, 12.4.2022 г., стр. 6).